Súradnice: 48°43′33″S 21°15′27″V﻿ / ﻿48,725870°S 21,257610°V﻿ / 48.725870; 21.257610

**Kasárenské námestie** je námestie v Košiciach, v mestskej časti Staré Mesto. Nachádza sa medzi Kinom Úsmev, budovou bývalého OD Tesco a budovou Železníc Slovenskej republiky.

Názov námestia
--------------

Námestie za svoju existenciu vystriedalo množstvo názvov. V nemčine to boli názvy ako – *Cassernen Gasse* (Kasárenská ulica), *Cassernen Platz* (Kasárenské námestie). V maďarčine zase *Kaszárnya piacz*, *Laktanya tér* (Kasárenské námestie), *Mussolini tér* (Mussoliniho námestie). V slovenskom jazyku vystriedalo názvy – Kasárnické námestie, Námestie gen. Viesta, Lumumbovo námestie a Lumumbova.

História
--------

Meno tohto námestia má svoje opodstatnenie, pretože v areáli blízkej dopravnej priemyslovky sa nachádza budova kde boli Veľké mestské kasárne (tiež nazývané *Horné*). Tieto kasárne boli jedny z prvých na území Habsburskej monarchie ale aj v strednej Európe.

Prvé kasárne v Košiciach mali stáť na nádvorí nedobudovanej citadely, stavanej od roku 1672. Nikdy sa však nepostavili. Prvé skutočné vojenské kasárne v meste sa postavili na Hlavnej ulici neďaleko Dolnej brány v roku 1713. Dolné kasárne mestu nepostačovali a tak v roku 1726 vybudovali pri Hornej bráne druhé kasárne. Obidva vstupy do mesta tak boli vojensky chránené. *Horné* kasárne boli cisársko-kráľovské, *Dolné* patrili samotnému mestu.

V roku 1750 bolo v Košiciach asi 2000 vojakov. Vojsko zaberalo veľké územie a bolo rozstrúsené po celom meste. Súčasná Vojenská ulica sa niekedy volala *Katona utca*. Dnes sa na jej začiatku nachádzajú bývalé *Malinovského kasárne*, ktoré v súčasnosti armáda nevyužíva, no je zrejmé, že pôvod názvu vznikol na základe týchto kasární.

Blízke ulice
------------

* Hlavná ulica
* Kováčska ulica
* Štefánikova ulica
* Továrenská ulica

Referencie
----------

1. ↑  Mesto Košice. *Katalóg ulíc* [online]. Košice: kosice.sk, [cit. 2021-01-04]. Dostupné online.
2. 1 2 3   Prečo sa vaša ulica volá: Kasárenské námestie. *sme.sk* (Bratislava: Petit Press), 2007-06-28. Dostupné online [cit. 2020-01-24]. ISSN 1335-4418.
3. ↑  JANOVSKÁ, Magdaléna; GIBALOVÁ, Lucia. Katarína Uhrinovská - grafická dokumentácia. *Kasárenské námestie v Košiciach* (Košice: Štúdio J+J, s.r.o.), január - apríl 2020, s. 180. Dostupné online [PDF, cit. 2021-01-04].

Externé odkazy
--------------


|  |  |
| --- | --- |
| Portal | Košický portál |

* Kasárenské námestie na mape Košíc

| * z
* d
* u
Ulice a námestia mestskej pamiatkovej rezervácie Košice |
| --- |
| Ulice | 
* Hlavná
* Alžbetina
* Bačíkova
* Baštová
* Biela
* Bočná
* Bottova
* Čajkovského
* Doktora Kostlivého
* Františkánska
* Galenova
* Hradbová
* Hrnčiarska
* Hviezdoslavova
* Kováčska
* Krmanova
* Kuzmányho
* Mäsiarska
* Mlynská
* Moyzesova
* Murgašova
* Orlia
* Podtatranského
* Poštová
* Pri Miklušovej väznici
* Pribinova
* Protifašistických bojovníkov
* Puškinova
* Rooseveltova
* Stará baštová
* Strojárska
* Štefánikova
* Tajovského
* Timonova
* Továrenská
* Univerzitná
* Vrátna
* Zámočnícka
* Zbrojničná
* Zvonárska
* Železničná

 |
| Námestia | 
* Dominikánske námestie
* Drevný trh
* Hlavné námestie
* Kasárenské námestie
* Námestie Maratónu mieru
* Námestie Slobody

 |